Fyrirtækið NetApp Iceland , sem er dótturfélag bandaríska hugbúnaðarfyrirtækisins NetApp , ætlar að stórauka umsvif sín hér á landi . Fyrirtækið þróar skýjalausnir og aðrar hátæknilausnir í upplýsingatækni . Jón Arnar Guðmundsson , framkvæmdastjóri hugbúnaðarþróunar , segir í samtali við Fréttablaðið aukin umsvif koma til vegna verkefna fyrir stórfyrirtæki á borð við Google , Microsoft og Amazon . Það kalli á að fyrirtækið stækki hratt hér á landi . Fyrirtækið NetApp er 25 ára gamalt Fortune 500 fyrirtæki sem er stofnað og með höfuðstöðvar í Kísildal í Bandaríkjunum . NetApp er hugbúnaðarfyrirtæki sem þróar stýrikerfi fyrir hýsingarlausnir og síðar vélbúnað fyrir hýsingar . Það sérhæfir sig í geymslukerfum og utanumhaldi gagnavera ásamt því að vera leiðandi og í mikilli sókn þegar kemur að „ hybrid skýjaþjónustu “ sem snýst um að gefa fyrirtækjum kost á að blanda saman skýjaþjónustum og hefðbundinni gagnaverahýsingu . Kaupin á Greenqloud sumarið 2017 Upphafið að NetApp hér á landi var hugbúnaðarfyrirtækið Greenqloud sem stofnað var árið 2010 og seldi skýjatölvuþjónustu , svo sem hýsingu og gagnageymslu . Fyrirtækið fór síðan að þróa hugbúnaðarlausnir til að byggja upp og þróa skýjastýrikerfi sem kennt er við Qstack . Greenqloud var síðan keypt sumarið 2017 af hinu bandaríska NetApp og tók þá upp nafn þess . Stephen Faulkner er stjórnarformaður íslenska félagsins en Jónsi Stefánsson , fyrrum forstjóri Greenqloud er nú tæknistjóri skýaþjónustu og varaforseti skýjaþjónustu NetApp . Móðurfélagið NetApp Inc. sem var upphaflega stofnað árið 1995 undir nafninu Network Appliance , Inc fór á hlutabréfamarkað í Bandaríkjunum árið 1995 . Hjá fyrirtækinu starfa í dag ríflega 12.000 manns en á Íslandi starfa um 62 manns og fer ört fjölgandi . Meðal þekktra alþjóðlegra viðskiptavina eru Microsoft , Google og Amazon . Jón Arnar Guðmundsson , framkvæmdastjóri hugbúnaðarþróunar . Ísland spilar lykilhlutverk í framtíð skýjalausna NetApps Sumarið auglýsti NetApp Iceland meðal annars eftir 27 starfsmönnum í teymið í Reykjavík . Að sögn Jóns Arnar spilar teymið á Íslandi spilar lykilhlutverk í framtíð skýjalausna NetApps . Hér séu því mikil tækifæri til áhrifa á sviði hátæknilausna . „ Teymið á Íslandi þróar allt frá viðmótinu í Azure skýjaþjónustunni niður í gagnagrunnslagið . Verkefnin okkar eru því afar fjölbreytt og ábyrgðin eftir því . En það er einmitt það sem drífur okkur áfram , að eiga verkefni og sjá að það sem við gerum sé að hafa áhrif hjá viðskiptavinum okkar . “ En af hverju að byggja upp starfsemi á Íslandi ? „ Í hverju liggur þessi íslenski hugsunarháttur ? „ Rætur NetApp Iceland eru í frumkvöðlafyrirtækinu Greenqloud þar sem við tömdum okkur að það séu fáar takmarkanir á því hvað við getum gert . Við leggjum okkur fram við að stunda vönduð vinnubrögð en vitum samt að besta leiðin til að búa til seljanlega vöru er að taka lítil skref , mæla hvernig við stöndum okkur en á sama tíma hafa metnaðarfulla framtíðarsýn . Móðurfyrirtækið NetApp hefur hvatt okkur til að halda í þessar rætur , því það er grundvöllurinn fyrir vexti sem er hægt að halda í við til framtíðar . “ Aðspurður um í hverju þessi vöxtur fyrirtækisins hér liggi segir hann að íslenska teymið hafi unnið að framþróun grunnvörunnar síðastliðin tvö ár og náð að selja hana kröfuhörðum viðskiptavinum . „ Við höfum skýra framtíðarsýn og næg verkefni fyrir næstu ár , sem byggist á að mæta þörfum markaðarins , “ segir hann . Bæta við sig 25 stöðugildum Vegna þessara auknu verkefna hyggst fyrirtækið bæta við sig 25 stöðugildum hér á landi . Það leitar sérfræðinga á sviði upplýsingatækni og er áhersla á að ráða fjölbreyttan hóp starfsmanna þar á meðal nýútskrifuðum nemum . „ Það eru fá fyrirtæki á Íslandi að mínu mati sem bjóða jafn góð tækifæri til að vinna að verkefnum á þessari stærðargráðu , “ segir Jón Arnar og bæri því við að styrkur fyrirtækisins sé frábært starfsfólk með fjölbreyttan bakgrunn . „ Það hefur gert okkur kleyft að hugsa út fyrir rammann og koma vörunni okkar á þann stað að mörg stærstu fyrirtæki heims eru að nota hana . Við erum því að leita að forriturum , prófurum og verkefnastjórum sem geta hjálpað okkur að komast enn lengra , “ segir Jón Arnar . Hann segir NetApp Iceland vera góðan vinnustað . Sama gildi um móðurfélagið í Bandaríkjunum sem er Fortune 500 fyrirtæki . „ NetApp hefur endurtekið verið kjörið einn besti og eftirsóttasti vinnustaður í Bandaríkjunum og það hefur endurspeglast í hvernig móttökurnar voru eftir kaupin á Greenqloud . “